
Narva Linnavalitsuse 10.01.2007.a. korralduse nr 5-k tühistamine ja postrehabilitatsiooni teenuse teenusepakkuja uue konkursi läbiviimise tingimuste kinnitamine.
1. Asjaolud ja menetluse käik

07.12.2006 Narva Linnavalitsuse ja Tervise Arengu Instituudi registrikoodiga 70006292 vahel on sõlmitud käsundusleping nr 3.2 AK-1/201 ja 28.03.2007 on tehtud käsunduslepingu nr 3.2 AK-1/201 muudatus nr 1 postrehabilitatsiooni teenuse osutamiseks Narva linnas. Vastavalt nimetatud lepingu punktile 2.1.3 Narva Linnavalitsus kohustub korraldama oma territooriumil konkursi postrehabilitatsiooni teenuse ühe sobiva teenusepakkuja välja selgitamiseks. Hetkel ei ole postrehabilitatsiooni võimalusi väljakujunenud sõltuvusega abivajajatele. Süstematiseeritud pikaajalist psühhosotsiaalset rehabilitatsiooni Eestis ei eksisteeri ning terviklik rehabilitatsioonisüsteem puudub. Postrehabilitatsioon aitab kaasa kolme eesmärgi täitmisele:

1) klientide töövõime taastamine, nende integreerimine tavakeskkonda;

2) sõltlaste perekondade ja sugulaste toetamine, nõustamine;

3) piirkondliku HIV/AIDS nõustamisstruktuurile kaasaaitamine, vastavate koostööpartneritega lävimine, koostöö tegemine, vastastikune koolitamine.

Postrehabilitatsioonikeskuses osutatava rehabilitatsiooni eesmärgiks on täisväärtusliku elustiili omandamine ja selle saavutamiseks vajalike muudatuste edendamine vastavalt tervishoiu holistlikule mudelile (WHO põhimõtted). Edukas rehabilitatsioon edendab sotsiaalset integreerumist ja aitab kaasa sõltuvusega isiksuse arengule. Postrehabilitatsioon aitab kaasa kliendil isiklike-, perekondlike-ja tööalaste suhete kvaliteedi parandamisele. Klienti suunatakse maksimaalsele ja efektiivsele ajakasutusele, vaba-aja veetmise võimalustest avardatumale arusaamisele ning tulevikuplaanide realiseerumisele. Tehakse koostööd väljaõpet pakkuvate asutustega, tööhõive ametnikega, õpetatakse programmis osalejale tööintervjuul käitumist, CV koostamist, jätkatakse keele-ja tööõpet. Postrehabilitatsiooni iseloomustavad alljärgnevad tegevused:

1) individuaalne – ja grupinõustamine

2) sotsiaalne rehabilitatsioon (kaasabi olme- ja töötingimuste korraldamisel)

3) abi koolitamisel

4) tööteraapia - väljund tööturule 

5) sotsiaaltöötaja teenused
Postrehabilitatsiooni läbinud klient on võimeline alustama iseseisvat uimastivaba elustiili järgimist. Teenuse sihtrühm keskuses 10-20 endist uimastisõltlast vanuses 18- 35 aastat, kes on läbinud eelneva ravi ja rehabilitatsiooni.
Keskuses osutatavad teenused:
Sotsiaaltöö: Saada ülevaade kliendi sotsiaalmajanduslikust olukorrast, korraldada keskuses klientidele tegevust, individuaalsete nõustamiste läbiviimine, klientide abistamine dokumentide vormistamisel, pidev klientide motiveerimine, koolituste ja töölerakendamise toetamisel sh resotsialiseerumise protsessi jätkumiseks.
Grupitöö: grupitöö eesmärgiks on anda postrehabilitatsioonis võimalus arutada igapäevaelu probleeme spetsialistidega ja teiste keskuse klientidega.
Sotsiaaltöötaja koordineerib võrgustikutööd, st korraldab suhteid teiste uimastiabi asutustega, Narva Linnavalitsusega.

Teenuseosutajad ja meeskonna ülesanded: postrehabilitatsiooni päevakeskus on avatud 6-8 tundi päevas viis kuni seitse päeva nädalas. Samaaegselt/alaliselt viibib keskuses vähemalt 2 töötajat. Üks kord nädalas toimub meeskonna koosolek, mille viib läbi keskuse koordinaator, ning vähemalt üks kord kuus toimub supervisioon keskuse töötajatele. Supervisiooni viib läbi vastava ettevalmistusega psühhoterapeut (sisseostetav teenus).

Postrehabilitatsiooni meeskonda kuuluvad: keskuse koordinaator (1) - korraldab keskuse tööd, organiseerib tööks vajaminevaid töövahendeid, suhtleb avalikkusega, hoiab ja arendab kontakte teiste organisatsioonide ja koostööpartneritega; sotsiaaltöötajad (1-2) - hindab kliendi sotsiaalmajanduslikku olukorda ja päevast tegevustikku keskuses, motiveerib keskuse kliente resotsialiseerumise protsessi jätkamiseks, abistab kliente dokumentide vormistamisel, õpetab toimetulekuoskusi, viib läbi keskuses tegevusi; tegevusterapeut (1) - õpetab sotsiaalseid toimetulekuoskusi, korraldab keskuses päevaseid tegevusi ja jälgib klientide motiveeritust naasta tööturule.

Postrehabilitatsiooni teenusele esitatavad nõudmised: enne teenuse osutamist on vajalik tegevuse kirjalik kooskõlastus kohaliku omavalitsusega. Keskus on kergesti ligipääsetavas asukohas.
10.01.2007 Narva Linnavalitsuse korraldusega nr 5-k oli välja kulutatud Postrehabilitatsiooni teenuse teenusepakkuja konkursi läbiviimine. Konkursile esitatud ümbrikud laekusid Narva Linnavalitsuse sotsiaalkomisjonile 19.01.2007. 23.01.2007 Narva Linnavalitsuse sotsiaalkomisjon tunnistas konkurssi nurjunuks vastava tasemega ettepanekute puudumise tõttu.
2. Õiguslikud alused

Kohaliku omavalitsuse korralduse seaduse § 30 lõike punkti 3 kohaselt kuulub antud küsimuse otsustamine Linnavalitsuse pädevusse.

3. Korraldus

3.1.  Kulutada välja postrehabilitatsiooni teenuse teenusepakkuja konkurss vastavalt käesoleva korraldusega kinnitatud tingimustele.

3.2.  Volitada Narva Linnavalitsuse Sotsiaalkomisjoni ja Linnavalitsuse Linnaarstiteenistust viia Postrehabilitatsiooni teenuse teenusepakkuja konkurss läbi.
3.3.  Volitada Narva linnapead Tarmo Tammiste kirjutada alla leping konkursil võidu saavutanud ettepaneku esitajaga.
3.4.  Kinnitada Postrehabilitatsiooni teenuse teenusepakkuja konkursi läbiviimise tingimused:

Postrehabilitatsiooni teenuse teenusepakkuja konkursi läbiviimise tingimused

I. Konkursi eesmärk

1.1. Konkursi eesmärgiks on postrehabilitatsiooni teenuse ühe sobiva teenusepakkuja välja selgitamine.
II. Üldtingimused
2.1. Konkursi korraldajaks on Narva Linnavalitsuse sotsiaalkomisjon ja Narva Linnavalitsuse Linnaarstiteenistus.
2.2. Konkurss on avalik ja sellel võivad osaleda kõik füüsilised ja juriidilised isikud, v.a Narva Linnavalitsuse sotsiaalkomisjoni liikmed ja Narva Linnavalitsuse Linnaarstiteenistuse ametnikud.
2.3. Konkursile tuleb esitada alljärgnevad materjalid:
2.3.1. asutuse põhikiri või põhimäärus;
2.3.2. metoodika kirjeldus (psühholoogiline individuaal- ja grupinõustamine: intensiivne grupi- ja üksikisiku teraapia tunnustatud psühhoterapeutiliste meetodite põhjal (käitumisteraapia, psühhoanalüütiline, sotsiaal-kognitiivne teraapia); sotsiaalsete toimetulekuoskuste arendamine: arvutiõpe, keeleõpe, igapäevaste rutiinsete tegevuste ja iseseisvaks toimetulekuks vajalike oskuste õpetamine-arendamine, peamiselt kasutatav õppevorm on informatiivsed ja harivad seminarid töökoha leidmiseks; sotsiaalne rehabiliteerimine: sotsiaalsed suhted, töökoha leidmisel abi osutamine, kriminaalse keskkonna vältimisele kaasa aitamine; tööteraapia: kergemate füüsiliste tööde tegemine 20 tundi nädalas (4 tundi päevas x 5 tööpäeva).
2.3.3. postrehabilitatsiooni teenuse maksumuse kalkulatsioon;
2.3.4. andmed postrehabilitatsiooni meeskonda kuuluva personali kvalifikatsiooni kohta (Nõuded personalile: keskuse töö koordineerimist teostavad rakendusliku või kõrgema haridusega töötajad; sotsiaalsete toimetulekuoskuste arendamist teostavad rakendusliku või kõrgema pedagoogilise-, kasvatusteaduste-, psühholoogi- või sotsiaaltöö baasharidusega töötajad; grupitööd teostab psühholoog või psühhoterapeut, kes omab Eestis tunnustatud vastavat väljaõpet; sotsiaalset rehabiliteerimist, sotsiaalnõustamist teostab rakendusliku või kõrgema haridusega sotsiaaltöötaja);

2.3.5. andmed postrehabilitatsiooni teenuse osatamiseks vajalike ruumide asukohast (keskus on kergesti ligipääsetavas asukohas);
2.3.6. andmed vajalike ruumide olemasolust (Postrehabilitatsiooni keskuse ruumide valikul arvestada järgmisi tingimusi: Keskus peab olema eraldi sissepääsuga. Kohustuslik turvameetmete rakendamine sh valvesignalisatsioon, keskuse väljapääsud peavad olema korrektselt lukustatavad. Keskuseks sobivad ruumid peavad olema varustatud sanitaarsõlmedega, nt. WC (eraldi WC personalile, klientidele), kätepesukohad (eraldi personalile ja klientidele), ruumide planeerimisel peab arvestama, et meeskonnal oleks võimalik jälgida sissepääsu ning ruumides toimuvat, va need ruumid, milles toimub individuaalne nõustamine. Keskuses on 2 eraldatud ja lukustatavat ruumi – keskuse koordinaatori töötuba ehk keskuse kontor ning nõustamiskabinet).
2.4. Konkursile esitatud ettepanekud postrehabilitatsiooni teenuse osutamiseks (edaspidi ettepanekud), mis ei vasta punkti 2.3. nõuetele, ei kuulu hindamisele.
III. Ettepanekute esitamine ja nende hindamine.

3.1. Ettepanekute esitamise aeg on alates 16. – 22. mai 2007.a.
3.2. Ettepanekuid võtab vastu Narva Linnavalitsuse Linnaarstiteenistus aadressil:  Peetri plats 3 - 4, 20308, Narva tööpäevadel kell 09.30-11.00.
3.3. Ettepanekud ja nende juurde kuuluvad materjalid peavad olema esitatud kinnises pakendis, millel on märge “Postrehabilitatsiooni teenus”.
3.4. Ettepanekuid hindab Narva Linnavalitsuse Sotsiaalkomisjon koos linnaarstiga.
3.5. Ettepanekute hindamise kriteeriumina võetakse aluseks ettepaneku vastavus konkursi tingimustele.
3.6. Saabunud ettepanekud avatakse esimesel Narva Linnavalitsuse Sotsiaalkomisjoni koosolekul, mis toimub hiljemalt 3 tööpäeva jooksul pärast konkursi ettepanekute esitamise tähtpäeva. Avamisel koostatakse tööde avamise protokoll, milles fikseeritakse esitatud tööde arv.
3.7. Komisjon otsustab, millised ettepanekud tunnistatakse vastavaks konkursi tingimustele. Ettepanekuid ei hinnata, kui ettepanekud ei ole esitatud tähtajaks, ei vasta nõutud mahule.
3.8. Komisjoni koosoleku kohta koostatakse tööprotokoll.
3.9. Ettepanekute hindamine toimub järgmiselt:
3.9.1. Hindamine toimub kahes etapis. Esimeses etapis valib komisjon välja kuni 5 ettepanekut, mis vastavad kõige enam konkursi tingimuste punktis 2.3 toodud kriteeriumidele; teises etapis valib komisjon välja ühe ettepaneku, mis tunnistatakse võidu saavutanud ettepanekuks.
3.9.2. Otsustamisel omavad hääleõigust Narva Linnavalitsuse sotsiaalkomisjoni esimees, liikmed ja Narva Linnavalitsuse Linnaarstiteenistuse juhataja (linnaarst). Otsuse vastuvõtmiseks vajalik kvoorum on 1/2 komisjoni liikmete arvust.
3.9.3. Komisjonil on õigus vastava tasemega ettepanekute puudumisel tunnistada konkurss nurjunuks.
3.10. Komisjoni töö loetakse lõpetatuks pärast võidu ettepanekute lihthäälteenamusega väljaselgitamist ja selle otsuse fikseerimist märgusõnaliselt lõpp-protokollis.
3.11. Konkursi tulemused kinnitab Narva Linnavalitsuse Sotsiaalkomisjon hiljemalt 3 tööpäeva jooksul pärast avalikul istungil toimunud teenusepakkuja väljaselgitamist.
3.12. Konkursil osalemisega seotud kulutusi konkursi korraldaja ei hüvita.
IV. Muu
4.1. Konkursi tingimused on kättesaadavad Narva Linnavalitsuse Linnaarstiteenistuses (Peetri plats 3 -4, 20308 Narva). Lisainformatsiooni konkursi tingimuste kohta on võimalik saada Narva Linnavalitsuse Linnaarstiteenistusest tööpäevadel kell 09.30-11.00. Kontaktisik: Narva Linnavalitsuse Linnaarstiteenistuse juhataja (linnaarst) hr Andrei Antonov, tel. 3599077, e-post andrei.antonov@narva.ee, linnaarst@narva.ee .

4. Korralduse vaidlustamine 

Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

5. Rakendussätted

5.1. Käesolev korraldus jõustub seadusega sätestatud korras.

5.2 Korraldusega tühistatakse Narva Linnavalitsuse 10.01.2007.a. korraldus nr 5-k.

